อัลกอซิม อัลมะอ์มูน

อัลกอซิม อัลมะอ์มูน อิบน์ ฮัมมูด (; สวรรคต ค.ศ. 1036) เป็นเคาะลีฟะฮ์แห่งกอร์โดบาชาวอาหรับในอัลอันดะลุสเป็นเวลาสองช่วง คือ ค.ศ. 1018 ถึง 1021 และอีกครั้งในช่วงสั้น ๆ เมื่อ ค.ศ. 1023 จนกระทั่งพระองค์ถูกขับออกจากเมือง

อัลกอซิมเป็นพระเชษฐา/อนุชาในเคาะลีฟะฮ์อะลี อิบน์ ฮัมมูด อันนาศิร และอ้างสิทธิ์ราชบัลลังก์ในวันที่ 28 มีนาคม ค.ศ. 1018 หลังพระเชษฐา/อนุชาถูกลอบปลงพระชนม์ไม่นาน A'mal al-a'lam ของอิบน์ อัลเคาะตีบมีการกล่าวถึงรัชสมัยของพระองค์

ในช่วงต้นรัชสมัยของอัลกอซิม ผู้สมรู้ร่วมคิดที่วางแผนโค่นล้มพระเชษฐา/อนุชาได้ชักชวนให้อับดุรเราะห์มานที่ 3 ซึ่งเป็นพระราชนัดดาในอับดุรเราะห์มาน อิบน์ มุฮัมมัด อิบน์ อัลมาลิกอ้างสิทธิ์ในบัลลังก์ ในวันที่ 29 เมษายน ค.ศ. 1018 ผู้สมรู้ร่วมคิดได้ประกาศให้อับดุลเราะห์มานที่ 4 เป็นเคาะลีฟะฮ์ หลังจากนั้นไม่นาน อับดุรเราะห์มานที่ 4 ก็ถูกสังหารในการรบเพื่อยึดเมืองกอร์โดบา ดังนั้น ในช่วงเวลาสั้น ๆ ต้นรัชสมัย บัลลังก์จึงถูกแย่งชิงโดยบุคคลสองคนที่อ้างตนเป็นเคาะลีฟะฮ์

อัลกอซิมเป็นนักการเมืองที่มีความสามารถ และนโยบายสายกลางของพระองค์ช่วยให้ได้รับความนิยมเพิ่มขึ้นในช่วงหนึ่ง อย่างไรก็ตาม พระราชนัดดาสองคนไม่พอใจที่อัลกอซิมได้รับเลือกเป็นเคาะลีฟะฮ์ เมื่ออะลี อิบน์ ฮัมมูด พระราชบิดาของทั้งสอง ถูกลอบปลงพระชนม์ ได้นำชาวเบอร์เบอร์ฝ่ายกบฏไปรุกรานเมืองกอร์โดบาเพื่อยึดบัลลังก์ อัลกอซิมไม่ต้องการเข้าไปเกี่ยวข้องกับความขัดแย้ง จึงหนีไปยังเซบิยา

ยะห์ยา อิบน์ อะลีเข้าสู่เมืองหลวง และได้รับการประกาศให้เป็นเคาะลีฟะฮ์แปดวันต่อมาเมื่อวันที่ 13 สิงหาคม ค.ศ. 1021 รัชสมัยของยะห์ยา อิบน์ อะลีดำรงอยู่เพียงปีครึ่งก่อนที่ประชาชนในกอร์โดบาจะเบื่อหน่ายความเย่อหยิ่งและความทะนงตนของพระองค์ จึงบังคับให้ยะห์ยาหนีไป

อัลกอซิมกลับมายังเมืองหลวงและยึดบัลลังก์คืนในวันที่ 6 กุมภาพันธ์ ค.ศ. 1023 อย่างไรก็ตาม ประชาชนชาวกอร์โดบาทนการปกครองของราชวงศ์ฮัมมูดไม่ไหวอีกต่อไป และหกเดือนต่อมาในเดือนสิงหาคม การก่อจลาจลและความวุ่นวายก็ปะทุขึ้น ทำให้อัลกอซิมต้องหนีออกจากเมืองเป็นครั้งที่สอง ในที่สุดอัลกอซิมก็ถูกพบและจับกุมโดยยะห์ยา พระราชนัดดาผู้สั่งลอบสังหารพระองค์

อ้างอิง

ข้อมูล



Category:เคาะลีฟะฮ์ฮัมมูดแห่งกอร์โดบา
Category:บุคคลที่ไม่ทราบสถานที่เกิด
Category:บุคคลที่เสียชีวิตในคริสต์ศตวรรษที่ 11